กลต.สั่ง BLISS ตั้งผู้สอบบัญชีพิเศษ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
29 ต.ค. 2565

สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) สั่งให้บริษัท บลิสเทล (BLISS) จัดให้มีการตรวจสอบเป็นกรณีพิเศษ (Special Audit) โดยผู้สอบบัญชีรับผิดชอบในการสอบทานงบการเงินไตรมาส 3 ปี 2553 ของ BLISS เกี่ยวกับการว่าจ้างโฆษณามูลค่า 29.9 ล้านบาท โดยชำระค่าโฆษณาด้วยเช็คเงินสดผ่านการเบิกเงินทดรองจ่าย 
ทั้งนี้ ให้ BLISS นำส่งรายงานการตรวจสอบกรณีพิเศษต่อ ก.ล.ต. ภายในวันที่ 16 ก.พ. 2554 และเผยแพร่ผลการตรวจสอบผ่านตลาดหลักทรัพย์แห่งประเทศไทยด้วย
สาเหตุของการสั่งการดังกล่าวเนื่องจากผู้สอบบัญชีของ BLISS ได้แจ้งข้อสังเกตเกี่ยวกับการว่าจ้างโฆษณาต่อคณะกรรมการตรวจสอบของ BLISS ตามมาตรา 89/25 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และแม้คณะกรรมการตรวจสอบได้ตรวจสอบแล้วแต่ผู้สอบบัญชียังแสดงความเห็นอย่างมีเงื่อนไขต่อรายงานการสอบทานงบการเงินไตรมาส 3 เนื่องจากไม่สามารถตรวจสอบให้เป็นที่พอใจในมูลค่าของค่าโฆษณาว่าเป็นไปตามราคาตลาดหรือไม่ และไม่สามารถตรวจสอบให้เป็นที่พอใจในจำนวนครั้งของการลงโฆษณาทั้งทางออนไลน์และทางรายการโทรทัศน์ตามที่ระบุในสัญญา จึงทำให้มีความไม่ชัดเจนเกี่ยวกับการว่าจ้างโฆษณาและความสมเหตุสมผลของการทำรายการ ซึ่งอาจมีผลต่อสิทธิประโยชน์ของผู้ถือหุ้นและการตัดสินใจของผู้ลงทุน